Traian Băsescu

Traian Băsescu (uttales IPA:  [traˈjan bəˈsesku]; født 4. november 1951 i Murfatlar) er en rumensk politiker som var landets president fra 2004 til 2014. Han var transportminister i periodene 1991–1992 og 1996–2000, før han i 2000 ble valgt til borgermester i hovedstaden București, hvor han også ble gjenvalgt igjen i 2004.

Under presidentvalget i 2004 var han opposisjonens kandidat og kom i første valgomgang på andreplass, bak statsminister Adrian Năstase. I den andre valgomgangen ble han imidlertid valgt til Romanias nye president. Årsaken var trolig at velgere som i første valgomgang hadde stemt på det ungarske minoritetspartiet UDMR og det nasjonalsosialistiske og antisemittiske PRM ga sine stemmer til Băsescu i andre valgomgang.

Han er en av svært få ledende rumenske politikere som har gitt sin støtte til de homofiles rettigheter.

Etter anklager om at han har gått ut over sine fullmakter, vedtok parlamentet 6. juli 2012 å suspendere Băsescu som ledd i riksrettssak mot ham. Innen 30 dager ble det så avholdt folkeavstemning for avgjøre hans skjebne.«Romanian parliament votes to suspend President Basescu», BBC News, 6. juli 2012. Under halvparten av de stemmeberettigete deltok i folkeavstemningen, som ble avholdt 29. juli 2012, og resultatet var derfor ikke gyldig.«Romania’s President Survives Vote on Ousting Him», The New York Times, 30. juli 2012. Băsescu beholdt dermed presidentvervet, men suspensjonen ble opprettholdt da det ble reist sak for forfatningsdomstolen med krav om folkeavstemningen likevel var gyldig. Forfatningsdomstolen bekreftet 21. august 2012 at folkeavstemningen var ugyldig, og Băsescu kunne gjenoppta sitt verv som president.taz.de Besøkt 22. august 2012

Băsescu ble etterfulgt av Klaus Iohannis, innsatt 21. desember 2014.«Klaus Iohannis sworn in as Romania's President», Agerpres, 21. desember 2014. Lest 21. desember 2014. 

Băsescu mottok i 2009 Den hvite ørns orden fra Polens president.Lista osób odznaczonych przez Lecha Kaczyńskiego , oversikt over ordensutnevnelser til Den hvite ørns orden i Lech Kaczyńskis presidentperiode.

 Referanser 

 Eksterne lenker 




Kategori:Romanias presidenter
Kategori:Rumenske borgermestere
Kategori:Den hvite ørns orden
Kategori:Personer fra Constanța